paragraph_text: Montevidejski zaljev jedan je od glavnih razloga koji su potpomogli razvoj velikog grada na obalama estuarija La Plata. Zbog svojih zemljopisnih obilježja i položaja daje prirodnu zaštitu brodovima koji uplovljavaju i isplovljavaju te štiti ulaz u luku od velikih valova koji nastaju u Atlantiku. Zahvaljujući svemu navedenom i dobro iskorištenim prednostima, luka je ravnopravan konkurent većoj i skupljoj luci u Buenos Airesu.